Заканадаўства.Паводле арт. 14 Закона Рэспублікі Беларусь “Аб мовах у Рэспубліцы Беларусь” (далей – Закон) у дзейснай рэдакцыі судаводства вядзецца на беларускай або рускай мове. Злучнік “або” і такое палажэнне з’явіліся ў Законе пасля таго, як ён быў выкладзены ў новай рэдакцыі Законам Рэспублікі Беларусь ад 13 ліпеня 1998 г. № 187-З. Дагэтуль, паводле першапачатковай рэдакцыі Закона (ад 26 студзеня 1990 г.) судаводства мусіла весціся на беларускай мове або нацыянальнай мове большасці насельніцтва данай мясцовасці. Пасля зменаў у Закон, прынятых у 1998 г., норма аб вядзенні судаводства на беларускай або рускай мове знайшла адлюстраванне ва ўсіх працэсуальных кодэксах, паколькі ўсе яны прымаліся пазней.